Rouane ar bed-man, pa dleont ober o diskenn en eun tu bennak, a gas en o rôk kannaded da rei kelou eus o donedigez. Roue an nenv nhalle ket, kennebeut, en em ziskouez e-touez an dud hep kas kannaded da embann : «An Otrou a zo tost; hepdale e teuio; ôzet pep tra dober digemer dezan.» Abalamour da ze Doue a grouas eur bobl a oe e bobl muian-karet, da viret ha da gas dre ar bed ar fe er Zalver da zont.